
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 136 

3 Νοεμβρίου 2015 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

77. Μετατροπή της Ιερός Ανδρώας Κοινοβιακής Μο¬ 
νής Παναγίας Φανερωμένης Βαθυρρύακος, σε Γυ- 
ναικεία, της Ιερός Μητροπόλεως Μαρωνείας και 
Κομοτηνής, που βρίσκεται στην Τοπική Κοινότητα 
Αιγείρου, της Δημοτικής Ενότητας Αιγείρου, του 
Δήμου Κομοτηνής, της Περιφερειακής Ενότητας 
Ροδόπης, της Περιφέρειας Ανατολικής Μακεδο¬ 
νίας και Θράκης. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στο Ν. 4338, «Κύρωση της Σύμ¬ 
βασης Παραχώρησης του αποκλειστικού δικαιώ¬ 
ματος διοργάνωσης και διεξαγωγής αμοιβαίου 
στοιχήματος επί ιπποδρομιών στην Ελλάδα για 
περίοδο είκοσι ετών». 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΟΜ. 77 
Μετατροπή της Ιερός Ανδρώας Κοινοβιακής Μονής Πα¬ 
ναγίας Φανερωμένης Βαθυρρύακος, σε Γυναικεία, της 
Ιερός Μητροπόλεως Μαρωνείας και Κομοτηνής, που 
βρίσκεται στην Τοπική Κοινότητα Αιγείρου, της Δη¬ 
μοτικής Ενότητας Αιγείρου, του Δήμου Κομοτηνής, 
της Περιφερειακής Ενότητας Ροδόπης, της Περιφέ¬ 
ρειας Ανατολικής Μακεδονίας και Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 
«Περί του Καταστατικού Χάρτου της Εκκλησίας της 
Ελλάδος» (146 Α'), όπως τροποποιήθηκε με το άρθρο 51, 
παρ. 2 του Ν. 4301/2014 «Οργάνωση της νομικής μορφής 
των θρησκευτικών κοινοτήτων και των ενώσεών τους 
στην Ελλάδα και άλλες διατάξεις Γ ενικής Γ ραμματείας 
θρησκευμάτων και λοιπές διατάξεις» (ΦΕΚ 223 Α') σε 
συνδυασμό με τις διατάξεις του άρθρου 2 παρ. α' του 
αριθμ. 39/1972 Κανονισμού της Ιερός Συνόδου της Εκ¬ 


κλησίας της Ελλάδος «Περί των εν Ελλάδι Ορθοδόξων 
Ιερών Μονών και των Ησυχαστηρίων» (103 Α'). 

2. Το Π.δ. 70/2015 «Ανασύσταση των Υπουργείων Πολι¬ 
τισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
θρησκευμάτων σε Υπουργείο Παιδείας, Έρευνας και 
θρησκευμάτων κ.λπ.» (114 Α'). 

3. Το Π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (116 Α'). 

4. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
(άρθρο πρώτο του Π.δ/τος 63/2005, 98 Α'). 

5. Τη σύμφωνη γνώμη του Επιχωρίου Μητροπολίτου 
της Ιεράς Μητροπόλεως Μαρωνείας και Κομοτηνής 
(πράξη αριθ. 70/18-2-2015). 

6. Την έγκριση της Διαρκούς Ιεράς Συνόδου της Εκ¬ 
κλησίας της Ελλάδος, που παρασχέθηκε κατά τη ΚΒ'/ 
2-4-2015 Συνεδρία, της 158ης Συνοδικής Περιόδου. 

7. Την αριθ. πρωτ.: Φ1 /Α/153/74151/Β1/11-5-2015 εισήγη¬ 
ση του άρθρου 24, του Ν. 4270/2014 (ΦΕΚ 143 Α') της 
Γενικής Δ/νσης Οικ. Υπηρεσιών του Υ.ΠΟ.ΠΑΙ.©., σύμ¬ 
φωνα με την οποία η παρούσα κανονιστική πράξη για 
τη Μετατροπή της Ιεράς Ανδρώας Κοινοβιακής Μονής 
Παναγίας Φανερωμένης Βαθυρρύακος, σε Γ υναικεία, δεν 
προκαλεί καμία επιπρόσθετη δαπάνη σε βάρος του Τα¬ 
κτικού Προϋπολογισμού του Υ.ΠΟ.ΠΑΙ.Θ. ή του Κρατικού 
Προϋπολογισμού. 

8. Την αριθ. 67/2015 γνωμοδότηση του Συμβουλίου 
της Επικράτειας, με πρόταση του Υπουργού Παιδείας, 
Έρευνας και θρησκευμάτων, αποφασίζουμε: 

Άρθρο 1 

Μετατρέπεται η Ιερά Ανδρώα Κοινοβιακή Μονή Πα¬ 
ναγίας Φανερωμένης Βαθυρρύακος, σε Γ υναικεία, της 
Ιεράς Μητροπόλεως Μαρώνειας και Κομοτηνής, που 
βρίσκεται στην Τοπική Κοινότητα Αιγείρου, της Δημο¬ 
τικής Ενότητας Αιγείρου, του Δήμου Κομοτηνής, της 
Περιφερειακής Ενότητας Ροδόπης, της Περιφέρειας 
Ανατολικής Μακεδονίας και Θράκης. 

Άρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Παιδείας,Έρευνας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 20 Οκτωβρίου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΦΙΛΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο Ν. 4338/2015, «Κύρωση της Σύμβασης Παραχώρη¬ 
σης του αποκλειστικού δικαιώματος διοργάνωσης και 
διεξαγωγής αμοιβαίου στοιχήματος επί ιπποδρομιών 
στην Ελλάδα για περίοδο είκοσι ετών», που δημοσιεύ- 
θηκε στο ΦΕΚ 131 Α', 23/10/2015: 


Στη σελίδα 1316, στην παράγραφο 4.2, υποπαράγραφο 
(ίϋ) και μετά τις λέξεις «(...) η έναρξη ισχύος» προστίθεται, 
κείμενο ως εξής: 

«της Σύμβασης Παραχώρησης, δεν θα πρέπει να θεω¬ 
ρείται ως αναβλητική αίρεση της Σύμβασης Μίσθωσης 
Μαρκόπουλου για τους σκοπούς της παρούσας παρα¬ 
γράφου 4.2. 

4.3 Το ΤΑΙΠΕΔ θα καταβάλει κάθε εύλογη προσπά¬ 
θεια για να προκαλέσει την πλήρωση των Αναβλητικών 
Αιρέσεων που ορίζονται στο άρθρο 4.2 πριν από την 
Απώτατη Ημερομηνία. 

Ο Παραχωρησιούχος θα καταβάλλει κάθε εμπορικά 
εύλογη προσπάθεια για να προκαλέσει την πλήρωση 
της αίρεσης που ορίζεται στο άρθρο 4.1 πριν από την 
Απώτατη Ημερομηνία. 

4.4 Εάν οποιαδήποτε από τις αιρέσεις των άρθρων 4.1 
και 4.2 δεν πληρούται (ή υπάρξει παραίτηση από αυτή, 
κατά περίπτωση) κατά την ή πριν από την Απώτατη 
Ημερομηνία ή εάν η Παραχώρηση λήξει σύμφωνα με 
το άρθρο 4.1:» 

(Από τη Βουλή των Ελλήνων) 

